Predkladacia správa

Vláda SR na svojom zasadnutí dňa 2. júla 2003 prijala uznesenie č. 550/2003 k Návrhu riešenia finančných vzťahov medzi Železničnou spoločnosťou, a. s. a štátom a uložila ministrovi dopravy, pôšt a telekomunikácií SR v bode D. 3. predložiť na rokovanie vlády SR Vyhodnotenie plnenia úsporných opatrení stanovených v schválenom podnikateľskom pláne a plnenie koncepcie sociálnych výdavkov polročne do 31. augusta a scenára ekonomického vývoja Železničnej spoločnosti, a. s. na roky 2003 – 2008 ročne do 31. apríla. 
	Predkladaný materiál má 2 časti:
Prvá časť obsahuje vyhodnotenie úsporných opatrení zapracovaných v Podnikateľskom pláne a vývoj kľúčových ekonomických ukazovateľov spoločnosti.
	Druhá časť vyhodnocuje koncepciu sociálnych výdavkov za prvý polrok 2004.
	Analýza finančných ukazovateľov ekonomického vývoja Železničnej 
spoločnosti, a. s.  za 1. polrok 2004 sa nachádza v prílohe materiálu. 
	Predkladaný materiál má informatívny charakter a nebol predložený na medzirezortné pripomienkové konanie.